### Beslutning

Forslaget blev trukket på byrådsmødet den 18. august 2021.

**Budgetforslag fra EL**

Der har med rette været stor kritik specielt af vilkårene for borgerne på plejehjems -og handicapområdet. Her har der en række steder været chorkerende historier fra det virkelige liv. Det skal der sættes en stopper for.

[adresse] har brug for mere personale, veluddannet arbejdskraft og ledere, der har pligt og ret til at sige fra både opad og nedad i systemet, hvis vilkårene er sådan, at der ikke kan ydes anstændige vilkår for borgere/klienter, og der skabes forråelse og en dårlig kultur på arbejdspladsen.

[adresse] har brug for, at lederne kontinuerlig evaluerer om personalet bruger kræfterne på den rigtige måde i relation til borger/klienter: hvordan er arbejdet tilrettelagt, hvordan kan vi udvikle arbejdet og hvor ansvaret for borgerne fylder mere end overholdelse af budgettet.

Visitationen af borger/ klienter skal kobles tæt på dem, der har det daglige ansvar.

Visioner og målsætninger

[adresse] har fine visioner og målsætninger om hvilken kommune vi skal være. Men, hvordan vi kommer fra målsætning til handlingerne, er der meget lidt om.

I [adresse] nye forståelsesramme, står der mange rigtige ting. Bl.a .at vi skal:

1. gentænke kommunens rolle og vores tilgang til ledelse, styring og velfærds-udvikling.
2. balancere det klassiske styringsmæssige fokus på sikker drift med en ledelsestilgang, der fremmer risikovillighed, innovation og samskabelse.
3. styrke vidensinformeret ledelse og praksis ud fra et bredere vidensbegreb, hvor også delbare kvalitativ og erfaringsbaseret viden, får plads.
4. tage både kvalitative og kvantitative data alvorligt, og skelne bevidst mellem data, der egner sig til at underbygge langsigtet strategisk udvikling, og da- ta til konkret, lokal kvalitetsforbedring.
5. styrke fokus på opsamling af viden, som kan bruges til reel læring og kvalitetsudvikling i det lokale arbejde med kerneopgaven

FORSLAG TIL FORBEDRINGER

Vagtplaner.

Udfra den kategorisering, der anvendes for borgerne/ klienterne indenfor de forskellige områder analyseres vagtplaner for hele døgnet. Her skal også være beskrivelse af hvilke personalegrupper, der er nødvendige for at yde den kvalificerede Cecilie Pedersen støtte borgene/ klienterne, har brug for.

Vagtplanerne skal sikre at arbejdsmiljøet er godt, udfordrende og at kulturen på arbejdspladsen forebygger forråelse.

Vagtplaner skal sikre kontinuitet i ydelserne til den enkelte borger.

Vi ønsker oplyst hvor mange penge der er anvendt på vikarer i perioden fra 2010 til og med 2020 på det enkelte plejehjem/ i de enkelte hjemmeplejeområder/ sundhedsafdelinger.

Vi ønsker oplyst hvordan sygdoms-udviklingen har været iblandt personalet i perioden 2010-2020 på det enkelte plejehjem/ i de enkelte hjemmepleje-områder/ sundhedsafdelinger.

Vi ønsker oplyst hvor stor flowet har været af personale i perioden fra 2010-2020.

Fagforeninger (FOA, DSR, SL) og / borgere/ klienter/ brugergrupper inddrages i et hurtigarbejdende projekt vedrørende vagtplaner og behov for kvalificeret personale sammen med forvaltningen. Herunder om selvkørende teams vil forbedre ydelserne.

Kommunens eget vagtbureau

Kommunen skal oprette sit eget vagtbureau, Normeringen bør være sådan at 1 sygemelding ikke kræver vikarer på det enkelte plejehjem/ i de enkelte hjemmeplejeområder/ sundhedsafdelinger. Vikarer herudover skal dækkes af kommunens eget vagtbureau.

Lederuddannelse

Udover at lederne som basis har en lederuddannelse, skal lederuddannelsen udvikles med erfaringsbaseret viden. Der skal etableres praktikuddannelse for lederne på de arbejdspladser, hvor der er stor tilfredshed blandt brugerne/ klienterne, personalet.

God ledelse kan man ikke kun læse sig til, det skal læres.

Behov for kvalificeret arbejdskraft

Der skal lægges en plan for hvordan vi kan få kvalificeret personale til social-og sundhedsområdet (sygeplejersker, social-og sundhedshjælpere/ assistenter).

Der må der gøres noget drastisk for at skabe gode og udfordrende arbejdsområder, hvor vilkårene er eftertragtede.

Fagforeninger (FOA, DSR, SL) og / borgere/ klienter/ brugergrupper inddrages i dette arbejde.

Kontinuerligt udvikling af arbejdet med borger/ klienter

For systematisk at inddrage den erfaringsbaserede viden, skal der være årlige samtaler mhp. hvordan arbejdet kan udvikles til gavn for borgerne/ klienterne/pårørende/personalet. I disse samtaler er det [adresse] nødvendigt at have fokus på, hvad der skal til for at udvikle de velfærdstilbud, der er nødvendige først og fremmest for dem, der skal tages vare på. Fagforeninger (FOA, DSR, SL) og / borgere/ klienter/ brugergrupper inddrages i et hurtigarbejdende projekt vedrørende udvikling af fokusgruppeinterview og spørgeskema.

Forslag om ekstra penge til området vedr. pleje-og omsorg samt handicapområdet:

Der skal afsættes mange penge til en genoprustning plan. Men der skal også ses på lederne, arbejdstilrettelæggelse og kulturen på mange arbejdspladser.

Nogle af forslagende kan ikke gennemføres på et år fx at skaffe den nødvendige arbejdskraft. Om der skal afsættes 200 millioner, 300 millioner, eller 500 millioner afhænger helt af hvilket resultatet de faglige organisationer/ brugergrupper og forvaltningen kommer frem til.

Note: Størrelsesordenen svarer til det 18.08.2021 på dagsordenen værende budgetforslag.

### Sagens forløb

18-08-2021 [adresse]
Forslaget blev trukket på byrådsmødet den 18. august 2021.